Золотов Евгений Васильевич

Золотов Евгений Васильевич ( — ) — совет математигы, техник фәндәр докторы (1962), профессор (1968), СССР фәндәр академияһы академигы (1987).

 Биографияһы 
Е. Золотов 1922 йылдың 29 апрелендә тыуған. 1939 йылда Мәскәү дәүләт университетының механика-математика факультетына уҡырға инә, Бөйөк Ватан һуғышы башланыу сәбәпле уны тамамлай алмай. 1942 йылдың 29 апреленән 1969 йылдың 30 сентябренә тиклем Совет Армияһында. Мәскәү янындағы алыштарҙа ҡатнаша .

Һуңынан Ф. Э. Дзержинский исемендәге Хәрби артиллерия академияһына саҡырыла, уны 1944 йылда тамамлай (ҡорал факультеты). Академияны тамамлағандан һуң, 1947 йылдың сентябренән алып хеҙмәте тамамланғанға тиклем Мәскәүҙән Евпаторияға күсерелгән Артиллерия ғәскәрҙәре академияһының зенит артиллерияһы атыу ғилми-тикшеренеү институтында эшләй: ғилми хеҙмәткәр, өлкән ғилми хеҙмәткәр, бүлек начальнигы, идара начальнигы урынбаҫары. 1955 йылдан КПСС ағзаһы.

1962 йылда институтта беренсе докторлыҡ диссертацияһы яҡлай. Үҙенең эштәре менән илдең һауа һөжүменә ҡаршы оборонаһының зенит ракета ғәскәрен булдырыуға һәм камиллаштырыуға ҙур өлөш индерә.

1969 йылда инженер-полковник званиеһында демобилизациялана (10.09.1962 тәғәйенләнә), ғилми эшмәкәрлеген Калинин политехник институтында дауам итә. 1970 йылда бында автоматлаштырылған идара итеү системалары кафедраһын булдыра (АСУ)Сайт ТвГТУ .

1968 йылда профессор ғилми дәрәжәһе ала.

1970 йылда СССР Фәндәр академияһының Алыҫ Көнсығыш ғилми үҙәгенә, төбәктә физика-математика һәм техник профилле ғилми институттар булдырыу һәм үҫтереү өсөн, эшкә саҡырыла. Шул уҡ йылда СССР фәндәр академияһының ағза корреспонденты булып һайлана. 1970 йылдан 1972 йылға тиклем СССР Фәндәр академияһының Алыҫ Көнсығыш ғилми-тикшеренеү үҙәгенең Хабаровск комплекслы ғилми-тикшеренеү институтының ғәмәли математика бүлеген етәкләй. 1972 йылдан 1980 йылға тиклем СССР Фәндәр академияһының Алыҫ Көнсығыш ғилми-тикшеренеү үҙәге Президиумы рәйесе урынбаҫары.

1981 йылда Е. В. Золотов Хабаровскиҙа үҙе ойошторған СССР Фәндәр академияһының Алыҫ Көнсығыш ғилми үҙәгенең Иҫәпләү үҙәге директоры, СССР Фәндәр академияһының Алыҫ Көнсығыш ғилми үҙәге Президиумы ағзаһы, СССР Фәндәр академияһының Алыҫ Көнсығыш ғилми-тикшеренеү үҙәгенең физик- математик һәм техник фәндәр советы рәйесе була.

Хабаровскиҙа Е. В. Золотов Көнсығыш медицинаһы өлкәһендә уникаль тикшеренеүселәр коллективын йыя — табиптар, биофизиктар, система аналитиктары, программистар. 1986 йылдан медицина информатикаһы лабораторияһын ойошторғандан һуң (уны медицина фәндәре кандидаты, традицион Ҡытай медицинаһы академияһының почетлы профессоры В. А. Ионичевский етәкләй), Иҫәпләү үҙәге ғалимдары Алыҫ Көнсығышта социаль-мәҙәни, медицина-экологик һәм тарихи-географик процестар буйынса тикшеренеүҙәр үткәрә.

Уның уҡыусылары араһында 20-нән ашыу профессор була.Газета «Вече Твери», 28 апреля 1992 г..

1987 йылда Е. В. Золотов СССР Фәндәр академияһының академигы итеп һайлана.

Мәскәүҙә вафат була, Тверҙа Дмитрово-Черкасский зыяратында ерләнгәнЭнциклопедический Справочник «Тверская область».

 Төп фәнни йүнәлештәре 
Системаларҙы математик моделләштереү; системаларҙың һөҙөмтәлелеген баһалауҙың эксперименталь, аналитик һәм машина ысулдары; осраҡлы процестар теорияһының ғәмәли мәсьәләләре.

 Ҡыҙыҡлы факттар 
 СССР-ҙың һауа һөжүменә ҡаршы оборона көстәренең үҙе эшләгән Ғилми тикшеренеү институты-2-лә конструкторлыҡ бюроһын етәкләп, Золотов беренсе ранг капитаны А. С. Попович һәм энтузиастар төркөмө менән бергә үҙ ҡулдары менән ғәҙәти булмаған судно төҙөйҙәр, ул Хәрби-Диңгеҙ Флоты көнөндә курьер поезы тиҙлегендә Волга буйлап елеп үтә.
 Е. В. Золотов үҙенең баһадир кәүҙәһенә ярашлы күпмелер ваҡыт «Мегатонна» ҡушаматын йөрөтә. Уның менән бер лабораторияла эшләгән Е. С. Ванцель (әҙәби псевдонимы — И. Грекова) быны «За проходной» хикәйәһендә сағылдыра:

«„Мегатонна“ феноменален, огромного роста детина с пудовыми плечами, он весь выпирает из одежды какими-то шишками. Когда он сидит за письменным столом, упираясь в столешницу коленками, кажется, что это не стол вовсе, а какой-то загон в зоопарке, для буйвола, что ли. Он и в науке силён, как буйвол».— И. Грекова. За проходной, Повесть. «Новый мир», 1962.

 Маҡтаулы исемдәре һәм бүләктәре 
Халыҡтар Дуҫлығы ордены һәм күп миҙалдар менән бүләкләнгән.
мини|Тверҙа мемориаль таҡта 

 Хәтер 
Академик Е. В. Золотов исемендәге Алыҫ Көнсығыш математика мәктәп-семинары — Рәсәйҙең Алыҫ Көнсығышында традицион Бөтә Рәсәй ғилми сараСайт Школы-семинара имени академика Е. В. Золотова.

 Ғаиләһе 
 Ҡатыны — Гоголь Варвара Дмитриева
 Ҡыҙы — Золотова Ольга Евгеньевна
 Улы — Золотов Борис Евгеньевич, техник фәндәр кандидаты.

 Иҫкәрмәләр 

 Әҙәбиәт 
 Боголюбов А. Н. Математики. Механики: БИОГРАФИЧЕСКИЙ СПРАВОЧНИК/ А. Н. Боголюбов. — Киев: Наукова думка, 1983. — С. 191

 Библиография 
 Золотов Е. В., Кузнецов И. П. Расширяющиеся системы активного диалога — М.: Наука, 1982. — 317 с.
 Золотов Е. В. Численные методы в алгебре и анализе: Сб. науч. тр. — Владивосток: ДВНЦ АН СССР, 1984. — 82 с.

 Һылтанмалар 

 Академик Евгений Васильевич Золотов Официальный сайт Вычислительного центра ДВО РАН.
Категория:КПСС ағзалары
Категория:Михайлов хәрби артиллерия академияһын тамамлаусылар
Категория:Халыҡтар Дуҫлығы ордены кавалерҙары
Категория:Техник фәндәр докторҙары
Категория:Мәскәүҙә вафат булғандар
Категория:Алфавит буйынса шәхестәр
Категория:1990 йылда вафат булғандар
Категория:26 июлдә вафат булғандар
Категория:Тулала тыуғандар
Категория:1922 йылда тыуғандар
Категория:29 апрелдә тыуғандар